**Aprinde Doamne, dorul viu!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aprinde Doamne, dorul viu!

Aprinde Doamne, dorul viu

În inima-mi, ce Te doreşte

Şi-a Ta jertfire-o preţuieşte,

Căci sufletul ce-a fost pustiu

Iubirea-Ţi sfântă o nutreşte!

Îţi cântă dragostea arătată

În scumpa Jertfă din Calvar

Ce mi-a adus pace prin har,

În inima-mi ce-a fost iertată

Şi-a-ntinerit spre-nălţimi iar!

Aprinde Doamne dorul mare

În inima-mi, ce vrea să ştie,

Că-n drumul spre împărăţie

E-n grija-Ţi cea ocrotitoare,

Către prea sfânta veşnicie!

Că-n încercări, oricâte-ar fi

În lupta vieţii, spre sfinţire,

Spre cea mai mare izbăvire

Pe calea dreaptă-o vei păzi

În şansa ei spre mântuire!

Aprinde Doamne dorul sfânt

În inima-mi, ce azi tresaltă

De preamărirea-n care saltă

Că se-află-n Noul Legământ,

În pregătirea cea mai naltă!

Cu dreptul sfânt la mântuire

În harul Tău nespus de mare

Al dragostei, cea jertfitoare

Cu-a Ei scumpă neprihănire,

Ţi-aduc o Doamne, închinare!

Flavius Laurian Duverna